DIS 21 Maart 1960, ’n dag wat nog in die annale ingegrif sal word as een van die rampspoedigste in die Suid-Afrikaanse geskiedenis. Apartheid ry in hierdie tyd op die kruin van die golf. Maar die atmosfeer van swart verset teen dit wat as blanke dwingelandy beskou word, is vandag so dik dat ’n mens dit met die spreekwoordelike mes kan sny.
In ’n nadoodse ondersoek sou dit blyk dat die meeste van dié wat aan skietwonde dood is, van agter geskiet is. Hulle was dus reeds aan die vlug toe die koeëls op hulle gereën het.